за разглеждане на някои концентрации съгласно Регламент (ЕО) No 139/2004, трябва да потвърдите, че няма засегнати пазари съгласно раздел 6.3 от формуляра „СО“ при реалистично определение на продуктовия и географския пазар.
 РАЗДЕЛ 7
 Информация за пазарите
 Настоящият раздел се попълва за концентрации, които водят до възникването на един или повече подлежащи на разглеждане пазари.
 7.1.
 За всеки подлежащ на разглеждане пазар, описан в раздел 6, представете следната информация за годината, която предхожда годината на концентрацията:
 7.1.1.
 за всеки от участниците в концентрацията, естеството на неговата дейност, основните активни дъщерни предприятия и/или търговски марки, наименованията на продуктите и/или търговски марки, използвани на всека от тези пазари;
 7.1.2.
 оценка за големината на пазара, измерена в стойност на продажбите (в евро) и обем (единици) (69). Посочете основата и източниците за изчисленията и представете документи, когато такива са налице, в подкрепа на тези изчисления;
 7.1.3.
 продажбите в стойност и обем, както и оценка на пазарния дял на всеки от участниците в концентрацията. Посочете дали през последните три финансови години е имало съществени промени в продажбите и пазарните дялове; както и
 7.1.4.
 за хоризонтални и вертикални отношения, оценка на пазарния дял в стойност (и ако е уместно, в обем) на тримата най-големи конкуренти (като посочите на какво се основават оценките). Посочете името, адреса, телефонния номер, номера на факса и електронния адрес на началника на правния отдел (или на друго лице, което изпълнява сходни функции, а в случаите, в които няма такова лице, на изпълнителния директор, за тези конкуренти).
 7.2.
 Ако концентрацията попада в приложното поле на точка 6 от Известието на Комисията относно опростена процедура за разглеждане на някои концентрации съгласно Регламент (ЕО) No 139/2004, обяснете за всеки подлежащ на разглеждане пазар, в случай че участниците в концентрацията имат комбиниран хоризонтален пазарен дял от 20 % или повече:
 7.2.1.
 дали някои от специалните обстоятелства, посочени в точка 20 от Насоките на Комисията относно оценка на хоризонталните сливания (70), са налице; по-специално посочете степента на концентрация на пазара, дали планираната концентрация би обединила важни новаторски предприятия, дали тя ще премахне значителна конкурентна сила и дали е свързана с предприятие, което има обещаващи продукти в процес на разработка;
 7.2.2.
 представете данни за продажбите в стойност и обем, както и оценка на пазарния дял на всеки от участниците в концентрацията за всяка от последните 3 години;
 7.2.3.
 по отношение на всеки участник в концентрацията, направете кратко описание на:
 7.2.3.1.
 интензивността на научноизследователската и развойната дейност (71);
 7.2.3.2.
 основните нововъведения в продукти и/или услуги, пуснати на пазара през последните 3 години, продукти в процес на разработка, които предстои да бъдат въведени на пазара в рамките на следващите 3 години, както и важни права на интелектуална собственост, притежавани или контролирани.
 РАЗДЕЛ 8
 Дейности на целевото предприятие при липса на подлежащи на разглеждане пазари
 Настоящият раздел се попълва за концентрациите, които не водят до подлежащи на разглеждане пазари.
 8.1. Стопански дейности на страната(ите), която(които) придобива(т) контрол
 За всяка страна, която придобива контрол, опишете естеството на стопанската дейност на предприятието.
 8.2. Стопанските дейности на целевото предприятие
 8.2.1.
 Опишете съществуващите и бъдещите стопански